Järgnev saade on valminud tänu J.Meyer'i koostööpartnertite toele.
Täna räägin teile igati toimivast meetodist,
kuidas omada erakordset suhtumist iseendasse.
IGAPÄEVAELU RÕÕMUD
Igast väikesest ja tavalisest asjast võib saada midagi erakordset,
kui vaid omaksime erakordset suhtumist neisse.
Piiblis on palju huvitavaid lugusid...
Markuse evangeeliumis on üks väike lesknaine, kelle nimegi me ei tea,
kuid kes sai õndsaks tänu vähem kui penni ohverdamisele.
Seda seetõttu, et andis kõik, mis tal oli.
Ära iialgi arva, et see, mis sulle antud, pole väärt jagamist.
Kõik, mida tegema pead, on andma oma osa ja Jumal teeb kõik ülejäänu.
Kuid sageli me ei anna oma vähimatki.
Kõik igatsevad suurte teenistuste järele,
selle asemel, et alustada väikesest, mis juba neile antud.
Mina tegin kõikvõimalikke asju, enne kui siia lavale jõudsin!
Hea samaarlane peatus aitamaks kedagi, keda ta ei tundnud.
Olen kindel, et tal oli kiire, tal olid oma plaanid ja siht, kuhu jõuda.
Kaks religioosset kuju läksid maaslamajast lihtsalt mööda.
Seda meest oli röövitud ja pekstud,
kuid need kaks religioosset meest läksid lihtsalt mööda; neil polnud aega.
Aga hea samaarlane peatus.
Leidis selle aja, kulutas oma raha ja aitas seda meest.
Vaatame Johannese evangeeliumi 20 peatükki.
On hämmastav, kui palju Saatan vihkab naisi.
Ühest küljest muidugi seetõttu, et naine oli see, kes andis elu Päästjale.
Jumal ütles 1 Moosese raamatus,
et tõstab vihavaenu saatana ja naise vahele ja nii see on ka olnud.
Naiste ülemaailmne tagakiusamine pole midagi vähemat kui deemonlik akt.
On lausa uskumatu, et üks osa inimkonnast arvab,
et võib valitseda ja väärkohelda teist osa inimkonnast
ainuüksi seetõttu, et meie kehaosad on erinevat masti.
Samas on mul hea meel,
et meie saated lähevad eetrisse ka paljudes sellistes maades,
kus palju naised on vägagi mahasurutud.
Seetõttu tahan öelda teile naised, kes te ehk salaja meid vaatate,
et Jumal armastab teid; te olete väärtuslikud, loovad ja kallid,
mistõttu võite olla enesekindlad ja teha midagi suurt oma eludega.
Ärge laske kellelegi end siia-sinna tõugata ja lugupidamatult käituda.
See ei tähenda, et naised võiks olla mässumeelsed ja halva suhtumisega.
Kodus peab siiski valitsema kord.
Piibel ütleb, et mees on perepea,
aga samas peab ta siis ka vastavalt käituma.
Sest perepeaks olemine ei tähenda kellegi käskimist ja kamandamist.
Minul ja Dave'l on võrratu suhe.
Ta loob turvatunde,
ta laseb mul olla kõik see, kes ma Krisuses olen.
Jah, siin laval vastutan mina,
kuid niipea, kui lavalt maha astun, olen ma Dave Meyer'i naine.
Olen õppinud, kuidas mitte vaielda ja mitte omada viimast sõna.
Võin nüüdseks juba öelda naertus huulil: "Jah, kallis!"
Kuid mul on kõrini väitlustest selle üle, kas naised võivad jutlustada või mitte.
Nii et pidage minuga vastu veel.
"Maarja Magdaleena tuli hauale nädala esimese päeva varahommikul,
kui oli alles pime, ja nägi, et kivi oli haualt ära tõstetud."
Kas teate, et varajane ärkamine ja Jumala otsimine
võivad olla kõige paremad asjad, mida eales oma elus teha võite?
Ei teie pere ega keegi teine näe, kui tõusete vara,
kuid Jumal näeb, kui seda teete, et otsida Tema palet.
Ja las ma öelda teile: Jumal tasub selle eest avalikult.
Kuid Magdaleena jooksis seejärel jüngrite juurde,
kes omakorda haua juurde tagasi jooksid.
Nii oligi - haud oli tühi, mistõttu Magdaleena jutt vastas tõele.
Kuid nad ei viitsinud seal väga passida ja läksid vist tagasi koju magama.
"Sest nad ei teadnud veel Kirjast, et ta peab surnuist üles tõusma.
Jüngrid läksid nüüd taas ära kodu poole,
Maarja seisis aga haua kõrval väljas ja nuttis."
Nii et ta ainuüksi ei tõusnud vara, aga ta jäi ka kauemaks.
Kuulge - siin on sõnum!
Sa võiksid kogeda tõelist imet ja olla võimsalt kasutatud Jumala poolt,
kui vaid läheksid kirikusse pisut varem ja jääksid sinna veidi kauemaks.
Jumal, ma lähen veidi varem, juhuks kui Sul peaks mind vaja minema
ja jään pisut kauemaks, juhuks kui Sul peaks mind vaja minema.
Ja isegi kui Tal ei lähe su abi vaja, näeb Ta ometigi su südant.
Maarja tõusis vara ja jäi kauemaks.
Selle tulemusena nägi ta peagi kahte inglit,
küsides neilt nuttes, kuhu nad ta Issanda panid?
Seejärel aga nägi ta Jeesust.
Kogu see trall teema ümber, et naised ei või jutlustada...
Maarja oli esimene.
Mõni pobiseb pahaselt: "Mis mõttes? Mis mõttes?"
Jeesus ütles Maarjale:
"Mine ja ütle mu jüngritele, et ma olen ülestõusnud."
Kõlab üsna jutlustamise moodi!
Aga vaata ikka, mida Paulus ütles!
Esmalt tuleb võtta kogu ta öeldut terves kontekstis,
sest jutt käis tolle aja kiriklikest kommetest,
kus naised istusid ühel pool ja mehed teisel pool
ja kui siis Jumala Vaim liikuma hakkas, hüüdsid naised üle kiriku meeste poole,
saamaks teada, mis toimub?
Seetõttu ütles Paulus, et naised ei peaks koguduses hõikuma,
vaid esitama oma küsimused kodus meestele.
Piiblis on nii palju asju,
mille osas põhjalikku kodutööd tehes, saaksid asjad tõeliselt selgeks.
Pealegi on minu puhul juba liiga hilja järgida põhimõtet:
"Naine ei või jutlustada!", sest olen teinud seda juba liiga kaua.
Väikesed asjad.
Maarja Magdaleena tõusis vara ja jäi kauemaks.
Üks viis, kuidas olla tõeliseks õnnistuseks oma pastorile,
on see, kui sa ei tuleks keset ülistust ega lahkuks keset altarikutset.
Lihtsalt väike emalik laks siin.
Need on need väikesed asjad, mida teiste heaks teha saame.
Kujutad sa ette, mida see tähendab,
kui istud kusagil kiriku keskosas ja tahad korraga vetsu minna.
Ma ei räägi sellest, kui kellelgi on tõesti hädaolukord.
Kui on hädaolukord, tuleb minna!
Kas te arvate, et mul ei ole vahel vetsu vajadust siin lava peal olles või?
Aga ometi ei kao ma siit kuhugi.
Ainuüksi valmidus istuda ja kannatada veidi aega
selle nimel, et näidata üles austust kõneleja suhtes, tekitama segadust,
on küll väike asi, kuid võib muuta tavapärase elu erakordseks eluks
Jumala silmis.
Kui aga tead juba ette, et pead lahkuma varem,
siis istu kuhugi tahapoole.
Sest tore on, kui tuled, aga ära "pargi" end esimesse ritta,
nii et kui sa lahkud, lahkub teiste tähelepanu koos sinuga.
Pastorid - tänuavaldusi selle jutu eest saate avaldada mulle hiljem.
Aga nii on.
Sa võid muuta oma tavalise elu erakordseks eluks.
Sa võid omada erakordset suhtumist iseendasse.
Kui tahad Saatanat tõeliselt närvi ajada,
oma enda suhtes terviklikku, tasakaalukat suhtumist.
Meie ühiskonnas valitseb tänapäeval tõeline ebakindluse epideemia.
Kui aga inimesed teavad, kes nad tegelikult on, on see erakordne.
Me peame teadma, et ilma Jumalata pole me keegi.
Mitte keegi - vaid üks suur null.
Kuid läbi Kristuse suudame me kõike.
Meie enesekindlus ei peitu meie välimuses, töös, tutvustes,
elupaigas või autos, vaid Kristuses.
Me võime olla kindlad Kristuses, sest Ta on alati meiega. Alati.
Vaatame Efeslaste 1:4.
Sinu esmane suhtumine peab olema:
ma tean, et Jumal lõi mu ja armastab mind tingimusteta.
Jumal armastab mind ilma ühegi erilise põhjuseta, aga armastab.
Ja mina võtan selle lihtsalt vastu.
Kuni te aga ei õpi armastama end tasakaalustatud kujul,
ei saa te ka osa Jumala armastusest.
See on, mida tähendab võtta vastu Jumala armastus.
Öelda: ma olen loodud Tema näo järele;
Tema lõi mind mu ema ihus ja ma pole mingi tööõnnetus.
Mu elul on eesmärk ja ma olen väärtuslik.
Ära iialgi määratle oma väärtust selle põhjal,
kuidas keegi on sinuga elus ümber käinud.
Usu seda, mida Piiblil on öelda.
Ja kõik televaatajad - paljude teiegagi on halvasti ümber käidud
või tehakse seda praegugi, kuid las ma öelda midagi:
need, kes teile haiget teevad, on ise haiget saanud ja probleemides,
mistõttu te ei tohiks määratleda oma väärtust kellegi käitumise põhjal,
kes ise maadleb probleemidega.
Minu isa kuritarvitas mind seksuaalselt ja ma arvasin, et see on minu viga.
Mu elu oli aastaid täis traagikat ja küsimusi: "Mis mul viga on?"
Ja mul ei tulnud iialgi pähe, et probleem on hoopis temas!
Kuid tänu Jumalale Tema Sõna eest, mida võisin lugeda ja uskuda.
Samas ei tulnud see kergelt. Pidin lausa jõllitama neid salme
ja uurima ja puurima ning mõtisklema kõigi nende üle,
kuid tänaseks on mu meel uuendatud. Ma tean, et Jumal armastab mind!
Samas teen ka mina vigu ja olen kaugel täiuslikkusest,
kuid Jumal teadis seda mind valides ja teab ka kõiki sinu nõrkusi.
Kuid Jumal on valmis sinu kallal vaeva nägema, kui sa vaid alla ei anna.
Õige kukub seitse korda, kuid tõuseb jälle.
Kui tead, kes oled Kristuses, siis Saatan ei saa sind lääpas hoida.
Ta võib sind küll pikali niita, kuid sa tõused jälle.
Ütled, et oled põrunud nii paljudes asjades.
Pole hullu! Sa pole läbikukkuja seni, kuni sa ei loobu!
See, et milleski põrud, ei muuda sind veel läbikukkujaks.
Peame oskama hoida oma identiteedi lahus oma tegudest.
Efeslaste 1:4 laiendatud tõlge ütleb: "Ta on valinud meid oma armastuses.
Valinud kui iseenda omi Kristuses juba enne maailma rajamist,
et oleksime pühad, pühitsetud ja laitmatud Tema silmis,
elades ja käies armastuses."
Sa ütled, et sa pole laitmatu ja teed palju vigu.
Kuid siin räägitakse olukorrast, kuhu Jumal ise sind paneb
ja milliseks laseb kujuneda.
Jumal ise teeb sind õigeks läbi Kristuse
ja peale seda sa õpid juba ise, kuidas õigesti käituda.
Tema teeb sind pühaks ja laitmatuks
ja seejärel sa küpsed, arened ja kasvad päev päeva järel.
Me alles kasvame, nii et olgem kannatlikud iseenda ja üksteise suhtes.
Öelge: ma olen valitud!
Jumal valis mind kindla eesmärgiga.
Jumal ei ole pahane mu peale.
Ja mina pole ka pahane enda peale.
Mul on vigu ja nõrkusi, mida tahan muuta
ja ma usun, et Jumal teeb oma töö mu sees.
Võid sa öelda koos minuga: usun, et Jumal teeb oma tööd mu sees.
Ära iialgi räägi endast halvasti!
Ära enam iialgi ütle mitte ainsatki negatiivset sõna iseenese kohta!
See on suurim viga, mida teha võid.
Kui paljud räägivad endast halvasti? Ärge enam iialgi tehke seda!
Jumal on teie poolt ja tahab, et ka te ise oleks enda poolt.
Saatan on teie vastu ja tahab, et ka te ise oleks enda vastu.
Teie suusõnad toovad kas elu või surma - ka teile endile,
mistõttu peate hakkama rääkima seda, mida Piiblil on teie kohta öelda.
Olen soositud ja võitud; kuulen Jumala häält;
Püha Vaim juhib mind;
Jumal armastab mind ja on valinud minu. Ma olen väärtuslik.
Kui niimoodi rääkima hakkad, teed peagi suuremaid tegusid.
Sinu teod lähtuvad sellest, kelle usud end olevat.
Põhjus, miks me elu on vahel nii sassis, on selles,
et oleme omadega seesmiselt nii sassis.
Muutes suhtumist, hakkad uskuma, et oled Jeesuses lunastatud;
et oled Temas õigeksmõistetud, armastatud, hinnaline ja võitud.
Temas ja Tema läbi on kõik mu annid, oskused ja talendid.
Heebrealastele 4:15 Sa pole Jumala jaoks mingi üllatus.
"Sest meil pole niisugune ülempreester,
kes ei suuda kaasa tunda meie nõrkustele,
vaid selline, kes on olnud kõigiti kiusatud nii nagu meie,
ja siiski ilma patuta."
Jeesus mõistab sind ja sinu väikesi kiikse.
Kas kellelgi on mõni isiklik kiiks...?
"Läki siis julgusega armu aujärje ette..."
Kuidas? Täie julguse, kindluse ja ilma igasuguse hirmuta!
Jumal, ma tean, et ei vääri seda, aga palun siiski Su abi.
Ja kui otsustad kasutada mind, siis olen nõus minema.
Ütlesin Jumalale alles eile õhtul,
et mul pole aimugi, miks Ta laseb mul teha seda, mida teen,
kuid ma jätkan lihtsalt selle tegemist.
Küsimus pole sinus ja su võimetes,
sest Jumal valis su ammu enne seda, kui tegid veel vahetki hea ja halva vahel!
Küsimus ei ole sinus, nii et saa endast üle!
Kõik, mis sa pole, saab Jumala poolt kaetud,
nii et sa ei pea võistlema ja võrdlema end teistega.
On täiesti OK olla erinev!
Mina olen erinev. Mu hääl on erinev.
Varem see häiris mind, kuid nüüd olen juba harjunud.
Erinev!
Me ei pea olema ühesugused.
Tean inimesi, kes on armsad, õrnad, ja vaiksed ning neil on armu and.
Ja siis tulen mina nagu emalõvi.
Kas teadsite, et Jumal on loonud 17 eriliiki pingviine? Ainuüksi pingviine!
Talle meeldib mitmekesisus.
Seetõttu ei pea sa olema nagu keegi teine,
mistõttu lõpeta võrdlemine ja võistlemine.
Vanasti, kui kohtasin neid õrnu, nunnusid, armulikke inimesi,
püüdsin kangesti olla nende moodi, aga see oli täielik õudukas.
Oi, ninnu-nännu, ninnu-nännu.
Mu naabrinaine oli täiuslik koduperenaine,
kes sai hakkama kõigega, millega mina ei saanud.
Tal oli oma aed, ta keetis moosi ja tegi aedvilju sisse.
Ta õmbles ise oma perele riided, kudus, heegeldas, tikkis ja maalis.
Niitis muru, samal ajal kui mina ei saanud niidukitki käima!
Mina tahtsin vaid kisendada Jumala poole!
Püüdsin mõnda aega olla tema moodi.
Hankisin omale õmblusmasina ja õmblesin mehele mõned riided.
Esimese paari šortsidel olid taskud pikemad kui püksisääred ise.
Ütlesin Dave'le, et peaks mõned tomatid maha panema.
Lõpuks oli nii, et Dave'l oli aed.
Hankisin purgid ja kaanetaja
ja järgmine päev pidime hakkama naabrinaisega kaanetama.
Olin nüüd ka kui täiuslik koduperenaine koos oma tomatite ja kaanetajaga.
Pidime päev otsa pliidi taga keetma, higistama ja end piinama.
Selle asemel, et osta paari euro eest kolm purki tomateid poest!
Mis värk on?
Aga seda kõike seetõttu,
et Saatan ütles mulle, et ma pole tavaline naine.
Nii et ma püüdsin olla tavaline; püüdsin olla normaalne.
Ma vihkasin oma õmblusmasinat ja kui aus olla, siis ka naabrinaist.
Aga tead, miks? Seetõttu, et püüdsin kangesti olla tema moodi.
Kui võistled kellegagi, muutuvad nad sulle ohuks
ja sa ei oska enam tunda rõõmu neist ega armastada neid.
Sama lugu oli mu pastori naisega, kes oli ütlemata kena ja armas,
võrreldes minusuguse kõvahäälse jutupaunikuga.
Igal juhul - pidime hakkama tomateid sisse tegema.
Järgmisel hommikul aga avastasin,
et mingid mustad sitikad olid mu tomatitesse augud sisse söönud.
Andsin juhtunust naabrile teada, kes tormas kohe oma tomateid vaatama
ja neil polnud häda midagi! Ta elas meist vaid 30 m kaugusel!
Küsisin Jumalalt, mis toimub?
Olin palvetanud nende tomatite pärast ja isegi võidnud neid Jeesuse nimel.
Olin palju vaimulikum kui mu naaber, aga sitikad ründasid minu tomateid!
Jumal vastas: "Ma ei ole kutsunud sind tomateid kasvatama,
mistõttu mul pole ka kohustust neid kaitsta."
Saate te aru, millest ma räägin?
Anna endast parim sellena, kes sina oled!
Ole edukas iseendana ja pea end erakordseks!
Ja isegi kui oledki tavaline inimene, kellest ülejäänud maailm midagi ei tea,
võid sa ometigi elada erakordset elu, tehes Jumala heaks erakordseid asju,
olles õnnistuseks, kuhu iganes sa ka ei läheks.
Sa võid olla kuulus taevas, isegi kui pole kuulus maa peal!
IGAPÄEVAELU RÕÕMUD
Üks viis, kuidas muuta oma elu erakordseks,
on mõista, et Jumalale lähevad väikesed asjad korda
ja muudavad palju ka me suhteid.
Olgu sul õige suhtumine ja usalda Jumala ajastust oma elus.
Näed enesegi üllatuseks, kui terviklik elu tegelikult olla võib.
Seega usalda Jumalat ja ära muretse asjade pärast, mida muuta ei saa.
Psalmid 31:15 ütleb:
"Aga mina loodan sinu peale, Issand! Ma ütlen: Sina oled mu Jumal!
Sinu käes on kõik mu ajad."
Täna pakume teile DVD komplekti "Jumala faktor"
Kui kaasame Jumala kõigesse, mida teeme,
siis Ta hakkab ka tegema oluliselt suuremaid asju.
Kuid Jumal on härrasmees ja tahab olla kutsutud.
Tõsi küll, Ta on alati meiega,
kuid kui kutsume Ta teadlikult kaasa, siis siseneme üleloomulikku sfääri.
Me elus on sageli palju hirme,
kuid kui mõistame "Jumala faktorit" ja seda, kuidas see me elu muudab,
siis ei pea ka enam hirmu all elama.
Usun, et see õpetus õnnistab sind.
Ole õnnistatud ja hoitud ja vaata ka järgnevaid infoklippe.
Tagasivaade "Armasta elu" naistekonverentsile.
Joyce jagas praktilist õpetust julgest edasiminekust
ja Jumala Sõnast toitumisest, et jätkata kasvamist.
Joyce jagas 4-st elulisest valdkonnast: meeled, suusõnad, tujud ja suhtumine.
Õed on õed, isegi kui nad pole igakord ühel meelel.
See on võimalus saada osa millestki suuremast.
See on võimalus lasta rõõmupisaratel voolata.
See üritus lähendas meid oluliselt
ja oli tore, et sai kõike kogetut kellegagi jagada.
Heeh, nutt tuleb jälle peale...
Täpsem info eelolevate konverentside kohta J.Meyeri kodulehelt.
JÄRGMISES SAATES:
Me ei pea kartma ja selleks põhjuseks on "Jumala faktor"
Ma tean, mis maailmas sünnib, kuid meil on Jumal.
Ma tean, mis majanduses toimub, kuid meil on Jumal.
Ma tean, mida majandusmehed ütlevad, kuid meil on Jumal.
Siin on sinu võimalus saada paremini teada,
kuidas Jumala Sõna puudutab sinu elu just täna.
Piibliõppe tarkvara aitab sul paremini saada osa Piibli täiusest,
mistõttu telli see endale meie kodulehe kaudu.
Tähendad meie jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri sõprade-partnerite toele.